**J A V N I P O Z I V**

**ZA PODNOŠENJE PRIJAVA KANDIDATA ZA PRIJEDLOG ZA IMENOVANJE:**

**SUDACA POROTNIKA ŽUPANIJSKOG SUDA U ŠIBENIKU**

**SUDACA POROTNIKA ZA MLADEŽ ŽUPANIJSKOG SUDA U ŠIBENIKU**

Prema odredbi članka 119. Zakona o sudovima („Narodne novine“, broj 28/13,33/15,82/15, 82/16, 67/18 i 126/19) suce porotnike općinskih i županijskih sudova imenuje županijska skupština na prijedlog općinskog odnosno gradskog vijeća, sindikata, udruženja poslodavaca i gospodarske komore.

Odredba čl.118. Zakona o sudovima propisuje da se odredbe koje se odnose na suce, shodno primjenjuju i na suce porotnike, pa je slijedom propisano da za suca porotnika može biti izabran:

* punoljetni hrvatski državljanin dostojan obnašanja dužnosti suca porotnika
* osoba koja nije član političke stranke niti se bavi političkom djelatnošću
* osoba koja dužnost porotnika može neometano obavljati,

a za suca porotnika za mladež, uz navedeno i:

* osoba iz reda profesora, učitelja, odgajatelja ili osoba koja ima iskustva u stručnom odgojnom radu s mladim osobama.

**SLIJEDOM NAVEDENOG**

**GRAD ŠIBENIK POZIVA**

sve zainteresirane građane Grada Šibenika koji ispunjavaju uvjete propisane Zakonom o sudovima da na ovaj Poziv podnesu svoje prijave za kandidate za suce porotnike Županijskog suda u Šibeniku i za suce porotnike za mladež Županijskog suda u Šibeniku.

Suce porotnike na prijedlog Gradskog vijeća imenuje Županijska skupština.

Sucima porotnicima za obnašanje dužnosti pripada pravo na naknadu troškova i nagradu sukladno Pravilniku o naknadama i nagradi sudaca porotnika („Narodne novine“, broj 38/14).

Prijavi treba priložiti kratak životopis i potpisanu *Izjavu* kandidata o ispunjavanju predviđenih zakonskih uvjeta. *Navedena Izjava nalazi se na web stranici Grada Šibenika.*

Prijava i prilozi mogu se dostaviti putem pošte na adresu: Grad Šibenik, Odboru za izbor i imenovanje, Trg palih branitelja Domovinskog rata 1 , 22000 Šibenik, neposredno na pisarnicu Gradske uprave Grada Šibenika, ili putem e-maila: tajnistvo@sibenik.hr.

Za sve informacije u svezi ovog Poziva zainteresirani kandidati mogu nazvati na broj: 022/431-061.

**Prijava i prilozi mogu se dostaviti najkasnije do 15. ožujka 2021. godine.**

***KLASA: 119-01/20-01/31***

***URBROJ:2182/01-02-21-2***

***Šibenik, 5. ožujka 2021. godine***